CELEX: 22020D1454
Language: mt
Date: 2018-04-27 00:00:00
Title: Deċiżjoni tal-Kumitat Konġunt taż-ŻEE Nru 94/2018 tas-27 ta’ April 2018 li temenda l-Anness XIII (Trasport) tal-Ftehim dwar iż-ŻEE [2020/1454]

15.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 340/29
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 94/2018
         tas-27 ta’ April 2018
         li temenda l-Anness XIII (Trasport) tal-Ftehim dwar iż-ŻEE [2020/1454]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE (1) għandha tkun inkorporata fil-Ftehim dwar iż-ŻEE.
                  
               
                     (2)
                  
                  
                     Id-Direttiva (UE) 2017/2397 iħassar, b’effett mit-18 ta’ Jannar 2022, id-Direttivi tal-Kunsill 91/672/KEE u 96/50/KE, li huma inkorporati fil-Ftehim dwar iż-ŻEE u li konsegwentement iridu jitħassru skont il-Ftehim dwar iż-ŻEE b’effett mit-18 ta’ Jannar 2022.
                  
               
                     (3)
                  
                  
                     Jenħtieġ għalhekk, li l-Anness XIII tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Il-punt li ġej ikun inserit wara l-punt 46b (id-Direttiva tal-Kunsill 96/50/KE):
                        
                                    “46c.
                                 
                                 
                                    
                                       32017 L 2397: Id-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE (ĠU L 345, 27.12.2017, p. 53).”
                                 
                              
                  
                        2.
                     
                     
                        It-test tal-punti 46a (id-Direttiva tal-Kunsill Nru 91/672/KEE) u 46b (id-Direttiva tal-Kunsill 96/50/KE) għandhom jiġu mħassra b'effett mit-18 ta' Jannar 2022.
                     
                  
         
            Artikolu 2
            It-test tad-Direttiva (UE) 2017/2397 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni tidħol fis-seħħ fit-28 ta’ April 2018, bil-kundizzjoni li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-27 ta’ April 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 345, 27.12.2017, p. 53.
         
            (*1)  Ma huwa indikat l-ebda rekwiżit kostituzzjonali.